text: Drenge sigtet for brandstiftelse
  27 oktober 2011 kl. 16.25
  Politiet sigter to drenge på 15 år for brandstiftelse og biltyveri. De sættes i forbindelse med brande i et spejderhus og et kolonihavehus i Esbjerg Ø.
  Drengene blev torsdag fremstillet i grundlovsforhør. Retten løslod dem, men de er stadig sigtet.
  Politiet fortsætter med at efterforske deres gerninger. Det skal blandt andet undersøges, om de har påsat tre mindre brande i lejlighedsbyggerier i Esbjerg.
  Drengene blev anholdt onsdag aften i en stjålet bil.
  